CELEX: 62017TN0570
Language: da
Date: 2017-08-17 00:00:00
Title: Sag T-570/17: Sag anlagt den 17. august 2017 — Algebris (UK) m.fl. mod Kommissionen

20.11.2017   
            
            
               DA
            
            
               Den Europæiske Unions Tidende
            
            
               C 392/32
            
         Sag anlagt den 17. august 2017 — Algebris (UK) m.fl. mod Kommissionen
   (Sag T-570/17)
   (2017/C 392/42)
   Processprog: engelsk
   
      Parter
   
   
      Sagsøgere: Algebris (UK) Ltd (London, Det Forenede Kongerige), Anchorage Capital Group LLC (New York, New York, De Forenede Stater), Ronit Capital LLP (London) (ved advokat T. Soames, solicitor R. East, barrister N. Chesaites og advokat J. Vandenbussche)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse (EU) 2017/1246 af 7. juni 2017 om godkendelse af afgørelse truffet af Den Fælles Afviklingsinstans den 7. juni 2017 (SRB/EES/2017/08) vedrørende en afviklingsordning med hensyn til Banco Popular Español, S.A. (1) annulleres i sin helhed, subsidiært annulleres artikel 1 heri.
            
         
               —
            
            
               Europa-Kommissionen tilpligtes at betale sagsøgernes sagsomkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført seks anbringender.
   
               1.
            
            
               Første anbringende om, at Europa-Kommissionen på en ukorrekt måde eller slet ikke har opfyldt sin retlige forpligtelse til at vurdere afviklingsordningens skønsmæssige aspekter.
            
         
               2.
            
            
               Andet anbringende om, at Europa-Kommissionen har undladt at give en tilstrækkelig begrundelse for den anfægtede afgørelse.
            
         
               3.
            
            
               Tredje anbringende om, at Europa-Kommissionen har begået alvorlige overtrædelser af principperne om fortrolighed og tavshedspligt, hvilket er i strid med artikel 339 TEUF og artikel 88, stk. 1, i forordning (EU) nr. 806/2014 om en fælles afviklingsmekanisme og en fælles afviklingsfond (2) og Domstolens retspraksis, og som derfor også tilsidesætter sagsøgernes ret til god forvaltningsskik, der er forankret i artikel 41 i Den Europæiske Unions charter om grundlæggende rettigheder.
            
         
               4.
            
            
               Fjerde anbringende om Europa-Kommissionens åbenlyse fejlskøn i sin anvendelse af artikel 14, 18, 20, 21, 22 og 24 i forordning nr. 806/2014.
               
                           —
                        
                        
                           Sagsøgerne har i denne henseende gjort gældende, at værdiansættelsen af Banco Popular, som dannede grundlag for den afviklingsforanstaltning, der er truffet i overensstemmelse med afviklingsordningen, hverken var retfærdig, fornuftig eller pålidelig, og ikke var i overensstemmelse med princippet om, at »ingen kreditor må stilles ringere«. Værdiansættelsen udgjorde derfor ikke et nøjagtigt, pålideligt og sammenhængende bevis som afviklingsordningen kunne baseres på, og den kunne ikke støtte den anfægtede afgørelse. Endvidere og af de samme grunde var afviklingsordningen (og dermed afgørelsen) åbenbart uforholdsmæssig, idet den gik videre end de foranstaltninger, der var nødvendige for at sikre afviklingsmålene.
                        
                     
         
               5.
            
            
               Femte anbringende om, at afviklingsordningen, der er godkendt ved den anfægtede afgørelse, har tilsidesat sagsøgernes ejendomsret som forankret i almindelige EU-retlige principper og i artikel 17 i chartret om grundlæggende rettigheder.
            
         
               6.
            
            
               Sjette anbringende om, at afviklingsordningen blev vedtaget og godkendt af Europa-Kommissionen i strid med sagsøgernes ret til at blive hørt i henhold til artikel 41 i chartret om grundlæggende rettigheder og Domstolens retspraksis.
            
         
      (1)  Kommissionens afgørelse (EU) 2017/1246 af 7.6.2017 om godkendelse af afviklingsordningen for Banco Popular Español S.A. (meddelt under nummer C(2017) 4038, EUT 2017, L 178, s. 15.
   
      (2)  Europa-Parlamentets og Rådets forordning (EU) nr. 806/2014 af 15.7.2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010.